Väikese karika finaalis imeilusa värava löönud Karel Liblekas tõstis kohtumise järel esile oma väravavahti Artem Levizit ja publikut, kelle tugi aitas Rakvere Tarval karika pea kohale tõsta.
#000001
Miks see siis ikkagi nii raskelt tuli? "See on päris suur väljak ja rahvas on taga ja me teame Flora klassi. Ja ma ütlen ausalt, et me ei mänginud enda võimekust välja päris - oleks võinud enne penalteid juba mängu ära lõpetada."
#000003
"Mõlemad meeskonnad tahavad võita sellist mängu, keegi ei ole nõus alla andma ja te nägite, mida meie väravavaht penaltiseerias tegi - suur kiitus temale!" lisas Liblekas, kes ise lõi avapoolaja lõpus iluvärava, virutades karistuslöögi järel palli võrku peaaegu nullnurga alt.
#000004
"Mario [Kuokkaneniga], kes tsenderdust andis, on meil alati kokkulepe, et iga olukord tuleb lõpuni minna. Pall läks küll natuke kaugele tagaposti, aga ma ootasin seda perfektset põrget, et palli hästi tabada ja eks õnne oli ka, et see sinna nii risti läks," kommenteeris ta.
#000005
Kui palju 636-pealine publik juurde andis? "Sada prossa! Nii suurepärane on sellise publiku ees mängida. Meil oli juba poolfinaalis Maardu vastu päris arvestatavalt rahvast ja see annab nii palju duhhi juurde. Väga suur tänu publikule!"
#000006
Tarvas juhib ka Teises liigas oma tsooni. Millised on edasised eesmärgid? "Praegu oligi see finaal tähtsuselt liigaga võrdne. Nüüd võtsime selle ära ja keskendume sada protsenti liigale. Meil on veel ka Tipneri karikas, aga seal läheb väga raskeks. Praegu on sada protsenti vaja liiga võita, tagame muidugi tõusta [Esiliiga B-sse]."
#000007
Flora U19 loots Oskar Pedosk ütles, et ka tema hoolealustel on soov järgmiseks aastaks Esiliiga B-sse kerkida, mis tähendaks küll ühtlasi ka seda, et nad ei tohiks enam väikestel karikavõistlustel osaleda.
#000008
"Eks ta ole valus. Võrdne mäng. Kahju, et lõpus lasime selle mängu nii lahtiseks. Tegelikult oli võimalusi ka penaltiseeriat vältida, aga penaltitest on lihtsalt kahju - oleme harjutanud ja täna ei tulnud," rääkis ta.
#000009
"Esimene poolaeg oli natuke hirm sees, aga teine poolaeg suutsime palliga paremini mängida. Ma arvan, et sinna see jäigi. Algul oli natuke värin sees, aga läks üle ja tulime mängu tagasi."
#000010
"See finaal oli meile boonus," lisas Pedosk, "töö käib liigas, seal on meil eesmärgid veel mängus, tahame Esiliiga Bsse tõusta."
#000011
"Mängijad said kogemuse võrra rikkamaks. Kõigil on see tunne sees, kahju on, aga õpime, paneme edasi ja kui me järgmine aasta Esiliiga B-s ei ole, siis uuesti. Aga loodetavasti ei saa me enam väikest karikat mängida."
#000012
Griezmann valiti EM-i parimaks mängijaks
#000013
Ronaldo ja Nani viisid Portugali 12 aasta järel taas finaali
#000016
Saksamaa lõpetas ülipõneva penaltiseeriaga Itaalia-needuse
#000017
Portugal võitis penaltiseerias ja pääses poolfinaali!
#000018